
M ésde 200.000 persones utilitzen a diari els transports públics de l'Àrea M etropolitana de Barcelona sense pagar. Això suposa entre un 4 i un 7%del total dels viatgers» havent augmentat exponencialment respecte l'anterior estudi que situava la xifra en un 0,8% 


Les Naus son desallotjades després de 4 setmanes de tensió 


Dimecres passat també va ser desallotjada la Kasa de la Rovira 

Desallotgen Les Naus i amenacen 
l'Hamsa i l’Ateneu de Cornellà 

Durant ['últim mes s'okupen 17 cases a diferents punts de l'Àrea M etropolitana 


Criminautzació del moviment independentista 


Manifestacions, concentracions i accions de suport als encausats 

Condemnats a 6 mesos de presó i 900 
euros de multa els 4 independentistes 
acusats d'incendiar dos caixers 


Vila de Gràcia.- El dimarts 9 de desembre al 
matí, cap a les 9h, una desena de furgons 
policials i més d'una cinquantena d'agents 
d'antiavalots enviats per la Delegació de 
Govern van posar punt i final a més de 10 
anysde vida cultural, teatral i musical al cen¬ 
tre social Les Naus. Durant més de 5 hores 
tingueren tallat el carrer i un camió contrac¬ 
tat per la propietat pretenia llançar a l’abo¬ 
cador totes les pertinences que hi havia a 
l'interior del centre social. Per sort el varen 


aturar a temps per recuperar els objectes 
reutilitzatbles i reciclables. Una cinquantena 
de persones es varen concentrarà les portes 
de l'edifici durant tot el matí. 

Les immobiliàries s'imposen de bracet ó'Erc 
Des de fa més de 2 mesos planejava l'ame¬ 
naça de desallotjament sobre el centre 
social i cultural Les Naus, situat al carrer 
Alegre de Dalt 52 de Gràcia. Una immobil¬ 
iària que s'amagava sota el nom de Gambit 
S.A. però que pertany a la més coneguda 


empresa La Llave de Oro havia comprat l'ed¬ 
ifici per construir-hi pisos sense cap tipus de 
protecció oficial, en la linea habitual d'e¬ 
specular amb el dret a l'habitatge, situant 
preus desorbitats i inaccessibles per la majo¬ 
ria de ciutadans. En aquest context, l'assem¬ 
blea de Les N aus va plantejar al districte de 
Gràcia de Barcelona, governat pel dirigent 
d'ERC, Ricard Martínez, que els interessos 
privats d'aquesta immobiliària i els seus 
objectius empresarials que contradeien les 
suposades polítiques d'esquerres per evitar 
que el preu de l'habitatge fos abusiu pels i les 
gracienques, es podien impedir mitjançant 
una expropiació social que permetés la con¬ 
tinuació del projecte cultural de Les Naus. El 
senor M artínez va dir públicament que esta¬ 
va en contra del desallotjament de Les Naus 
i que farien el que podrien, però entre pas¬ 
sadissos, reconeixia que no podia enfrontar- 
se a les immobiliàries. A la pràctica la seva 
actuació ha esdevingut la mateixa que hauria 
tingut un govern de dretes però sense 
esbombar-ho als quatre vents, una política 
de dretes amb silenciador, El dilluns al 
vespre el districte de Gràcia ja coneixia l'or¬ 
dre de desallotjament de Les N aus, i el matí 
de dimarts a primera hora els agents de la 
guàrdia urbana ja estaven preparats per tallar 
el trànsit en col·laboració amb la policia 
nacional. Cap responsable polític del dis¬ 
tricte va donar la cara. Ha mort a Gràcia un 
dels espais culturals més dinàmics, imagi¬ 


natius i participatius que ha tingut Barcelona 
durant la última dècada, i cap responsable 
polític s’ha ruboritzat ni s'ha posicionat. Una 
cassolada-manifestació per rebutjar el desal¬ 
lotjament tenia previst celebrar-se el vespre 
del dia 9 a la plaça Rius i Taulet poc després 
de tancar-se l'edició d'aquest Contra-lnfos. 
En seguirem informant. 

L'Hamsa i l'Ateneu de Korneyà en alerta 
Paral·lelament, el Csoa Hamsa, okupat des de 
fa qüasi 8 anys al barri d'Hostafrancs ha 
conegut la sentència desfavorable instigada 
per la immobiliària Cabrero Dos S.L. i enco¬ 
berta per la regidora del districte de Sants- 
Montjuic, Imma Moraleda. L'objectiu és 
expulsar el centre social niu de nombroses 
lluites populars a Barcelona i construir-hi 
pisos i places de pàrquing. Davant d'aquesta 
amenaça, des de l'assemblea de l'Hamsa es fa 
una crida a defensar l’espai des del carrer i 
amb les eines de les que disposen els movi¬ 
ments socials, De moment ja han convocat 
diversos actes que us relatem a lúltim full del 
butlletí. L'Ateneu de Korneyà per la seva 
banda prepara motors per la setmana de 
mobilitzacions que comencen el dijous II i 
que finalitzaran el 17 de desembre amb una 
concentració davant de la casa. El dissabte dia 
B convoquen a tothom a una manifestació a 
les ]8h a la plaça Catalunya de Cornellà. 
Desallotjament de la Kasa de la Rovira 
i okupació d'una masia a Sarrià 
El dimecres passat, dia 3 de desembre també 
es va produir el desallotjament de la Kasa de 
la Rovira, sense que hi hagués ningú a la casa, 
que ja havien optat per marxar després del 
desgast que suposava l'amenaça continua. 

La vila de Sarrià per la seva banda, té un nou 
espai social okupat obert des del passat 
divendres 5 al carrer Hort de la Vila 29, es trac¬ 
ta d'una masia que data del segle XVII i que es 
reivindica com a patrimoni històric pel movi¬ 
ment veïnal de la zona des de fa anys, Durant 
l'últim mes de novembre s'han okupat més 
d'una quinzena d'edificis a diferents districtes 
de Barcelona i ciutats metropolitanes. 

Barcelona .- El jutge va condemnar a sis mesos 
de presó i a una multa de 900 euros als qua¬ 
tre joves acusats d'incendiar dos caixers 
automàtics el setembre del 2002. Els joves, 
que van arribar a ser acusats per la policia de 
pertinença a banda armada, van denunciar els 
agents per tortures i detenció il·legal, una 
causa que va ser arxivada i que està pendent 
de recurs a l'Audiència de Barcelona. 
Inicialment, la fiscal sol·licitava dos anys de 
presó i una multa de 9.000 euros per un 
delicte de desordres i un delicte de danys, 
però les parts van arribar a un acord abans de 
la celebració del judici. Elsacusatses van con¬ 
formar amb una pena reduïda de sis mesos de 
presó que no implica el seu ingrés a la presó. 
Malgrat aquest acord, a la sortida del jutjat 
els joves van insistir en la seva innocència 
davant els mitjans de comunicació: 

"l)Des de l'inici de tot el procés nosaltres 
ens vam declarar innocents, i ens hi seguim 
declarant. 

2) EI pacte a què s'ha arribat amb la fiscal de 
l'Estat, es basava en la rebaixa de la condem¬ 
na per evitar la presó; a canvi nosaltres 
donàvem conformitat a la pena pels delictes 
de desordres públics i danys. 

3) Aquest pacte estar condicionat pel xan¬ 
tatge polític a què ens hem vist sotmesos: en 
la balança ens han posat, per una banda la 
presó, i per l'altra la llibertat, però a canvi de 
declarar-nos culpables. 

4) Creiem que la nostra feina política és més 
important fora de la presó que a dins, i aque¬ 
sta ha estat la raó pel que hem estat perse¬ 
guits; per tant, i a pesar seu, seguirem partici¬ 
pant en les diferents lluites que es donen. 


5) Posem de relleu un altre cop, que l'única 
prova que s'aportava contra nosaltres eren 
autoinculpacions extretes sota tortura. 

6) Tot el procés penal ha estat una persecu¬ 
ció política contra persones implicades 
socialment; és per aquesta raó que el nostre 
procés mai ha estat ni just ni imparcial, i per 
tant estàvem condemnats des del principi." 
M arxa a Sants en suport als encausats 
Sants.- El dimecres dia 3 ales 20h hi havia 
convocada una manifestació a la que van 
assistir unes 150 persones. Els manifestants 
van sortir de la Plaça de Sants i van fer una 
aturada a la seu del Partit Popular del barri 
on es va desplegar una pancarta contra la 
tortura, La convocatòria va finalitzar davant 
la seu del Districte de Sants, on es va llegir 
un comunicat de solidaritat amb els incul¬ 
pats, sota l'atenta mirada d'una vintena d'an¬ 
tiavalots de la Guàrdia Urbana i un nombrós 
grup de policies de paisà que van seguir la 
manifestació en tot el recorregut. 

Acció a Sant Andreu contra el judici 
Sant Andreu de Palomar.- La passada nit del 4 
al 5 de desembre, dues sucursals de la Caixa 
Penedès situades al C/ Gran de Sant Andreu, 
van rebre l'impacte de diversos projectils que 
les tacaren de pintura vermella. Aquesta ac¬ 
ció es va ser reivindicada com a motiu de 
protesta davant el judici contra els 4 inde¬ 
pendentistes, un d'ells de Sant Andreu. 
Concentració davant delsjutjats 
Barcelona .- El mateix dia del judici, el diven¬ 
dres 5, un centenar de persones es van con¬ 
centrarà les portes delsjutjats en suport als 
joves que anaven a ser jutjats. 

Les furgo netes de la policia nacional al carrer Alegre de Dalt, davant de Les Naus. 
















Concentracions contra el Pla M allorca 
de construcció de carreteres a s'illa 


Els immigrants de les casernes es 
mobilitzen ara per a que els reallotgin 


400 persones protesten contra la gestió del territori balear el passat dia 29 i també el dia 2 | ProtaaOnitzen Una CaSSOlada al miq de la placa de Sant laume 

Barcelona.-El passat dissabte 29 de novem- han assistit diferents personalitats, d'entre 

bre a les 17 h a plaça St. Jaume de Barcelona els quals el fotògraf Toni Catany, l'escriptora 

hi va haver una concentració en contra de Maria Antònia Oliver o el música Jaume 

les polítiques de destrucció cultural i del Tugores.A la mateixa horaaSineu (Mallorca), 

territori del Partit Popular i Unió Mallor- hi va haver una manifestació en contra del 

quina a les Illes Balears. Pla de Carreteres que també va acollir 

Durant l'acte, es va convidar els participants moltíssims ciutadans contraris a les polí- 
a fer un simulacre d'urbanització i destruc- tiques del Govern Balear i del Consell de 
ció de les Illes, a partir d'una maqueta este- Mallorca, que el dilluns 1 de desembre va 
sa a la plaça que representava Mallorca, aprovar l'esmentat Pla. La campanya duta a 
M enorca, Eivissa, Formentera i Cabrera. terme fins ara ha aconseguit recollir 23.000 
La concentració va aplegar unes 400 person- al·legacions contra de l'autovia Inca-M anacor 
es que han escoltat a la cantant Maria del i el segon cinturó de Palma, Dimarts dia 2 de 

Mar Bonet llegir el manifest de l'escriptor desembre es va convocar una altra mani- 

Sebastià Alzamora. Acabada la lectura, els festació ala Plaça St.Jaume de Barcelona per 

assistents s'han informat de les diferents tal de celebrar l'enterrament de Mallorca. Hi 

polítiques promogudes pel PP i UM a les va haver una ceremònia fúnebre on els assis- 

Balears a través de retalls de premsa i de tents anaren en processó finsa l'Església de 

documents exposats. A la vegada, s'han rec- Santa M aria del M ar. 

ollitsignaturesafavord'unaTelevisió pública Per més informació: 

de qualitat i en català a les Balears i en con- <estimemlesbalears@hotmail.com> 

tra del tancament de l'emissora Somràdio. Hi Estimemlesbalears +Contra-lnfos 9/12/ 03 


Continua la resistència al 
vial Cabanes-Marinad'Or 


Ciutat Vella/ Barcelona.- Amb una casserola- 
da a la plaça de Sant Jaume, els ocupants de 
les casernes de Sant Andreu van reclamar a 
l'Ajuntament de Barcelona, el passat diu¬ 
menge 7, que els busqui un reallotjament 
digne per passar els mesos d'hivern. Els immi¬ 
grants denuncien l'assetjament de la policia i 
de les màquines excavadores que enderro¬ 
quen els edificis quan els seus ocupants són 
fora treballant o sol·licitant el permís de 
residència o laboral. Així ho expliquen en una 
carta que ja han presentat a l'Ajuntament. 
Una ordre de la titular del jutjat de primera 
instància número 37 de Barcelona obliga els 
ocupants a desallotjar les casernes el 27. Els 
immigrants, però, reivindiquen «el compli¬ 
ment immediat de la Carta dels Drets 
Humans, signada per l'Ajuntament», i per 
tant «el reallotjament sense excepcions ni 
distincions». Amb la casserolada de protes¬ 
ta, els habitants de les casernes alerten que 
la situació és «cada cop més precària», 


Antiinsíitucional 


0 ropesa/ La Plana Alta.- Els veïns de M iravet 
i els ecologistes que la setmana passada van 
realitzar accions per aturar la construcció 
d'una carretera, han continuat la seva 
resistència amb una acampada. Durant tota 
la setmana han estat acampats entorn a les 
excavadores que han de fer les obres d'un 
vial entre Cabanes i Marina d'Or. El vial 
passa perunazonad'alt interès ecològic i ha 
estat declarat il·legal. 

Els dies del cap de setmana han transcor¬ 
regut sense incidents, amb policia, acampats 
i treballadors de l'empresa NECSO convivint 
tranquilament a la zona. Tot i això a partir de 
dimarts es pot produirun desallotjament de 


l'acampada. Les persones que estan lluitant 
contra el vial valoren que la pressió política 
que s'exerceixi durant aquests dies pot 
aconseguir l'aturada definitiva de les obres i 
és per això que demanen el màxim de 
col·laboració. El proper dijous s'ha convocat 
una concentració a les 19h a la Plaça de la 
Pau de Castelló, A més, aquests dies s'estan 
realitzant diverses activitats i excursionsa la 
zona de l'acampada i s'ha obert una pàgina 
web des de la qual es pot enviar e-mails de 
protesta. L'adreça és http:/ / noalvial.home- 
linux.net/ index.html 
M és informació a www.gecen.org 

Actes contra la Constitució a Barcelona i Madrid 

Manifestació a Barcelona contra les 
constitucions espanyola i europea 


Dissabte 13 de desembre a les ISh a la font de Canaletes 

Cercavilaantipetroli:"Repsol mata" 


Barcelona.- Unes 250 persones es van mani¬ 
festar el passat dissabte a Barcelona contra 
les constitucions espanyola i europea sota el 
lema "Amb les constitucions no hi ha futur: ni 
espanyola ni europea”. A la manifestació,con¬ 
vocada per la Coordinadora de l'Esquerra 
Independentista, s'exigia un "canvi real”, que 
no passi per reformes i estatust, sinó per l'in - 
dependència dels països catalans. La CEI afir¬ 
ma que la Constitució no pot ser reformada 
"perquè la seva essència totalitària, conser¬ 
vadora, catòlica i patriarcal resta des de l'ori¬ 
gen de la idea d'Espanya”. D'altra banda, 
respecte a la Constitució Europea es va 
denunciar que el seu únic objectiu real és afir¬ 
mar el capitalisme i l'opressió dels pobles i 
que amb ella "ens voldran prendre el pèl”. A 
més es va reclamar la llibertat dels presos i les 


preses polítiques, el socialisme, la fi de les 
tortures i del patriarcat. Al final del recor¬ 
regut, que anava de PI. Urquinaona al Centre 
Cívic Convent de Sant Agustí, es va llegir un 
poema d'en M iquel M artí i Pol i el manifest de 
la CEI. CEI +Contra-lnfos 9/12/03 


Judici a dues de les detingudes 
el 12 d'octubre de l'any passat 


perquè, a més de continuar sense aigua, ni 
lavabos, ni cuines, ni finestres, les baixes 
temperatures i l'aire fred que «s'escola per 
tot arreu» agreugen el problema. 

A més de demanar el reallotjament amb la 
casserolada, la cinquantena de manifestants 
van protestar contra la reforma de la llei 
d'estrangeria, i van acusar el PP i el PSOE de 
pretendre «legalitzar la barbàrie, l'apartheid 
jurídic i una política xenòfoba que vulnera 
els drets humans». Els opositors a la reforma, 
convocats per l'Assemblea de les Casernes 
de Sant Andreu i per Papers per a Tothom i 
So de Pau, entre altres organitzacions, 
lamenten que la mesura «condemnarà milers 
de persones a treballar sense drets socials, a 
viure en clandestinitat i a no conviure ni 
aportar socialment». En la concentració, els 
opositors al desallotjament van cridar: «Fora 
la llei d'estrangeria», «Cap persona és 
il·legal», «Ni expulsió, ni deportació» i 
«Abans de N adal, reallotjament». 

Barcelona.- El passat dijous 4 de desembre van 
ser jutjades dues noies detingudes a la mani¬ 
festació antifeixista del 12 d'octubre de 2002. 
Aquell dia la policia nacional va efectuar una 
trentena de detencions, algunes d'elles abans 
que comences la manifestació. La policia va 
carregar indiscriminadament contra la gent 
que provava de manifestar-se pel centre de 
Barcelona quan la marxa tot just havia recor¬ 
regut 100 metres, rebentant així la protesta. 
Detencions selectives i coaccions policials 
La fiscalia presentava càrrecs per desordres 
públics i danys a una sucursal del Banco Popu¬ 
lar, i feia una petició de condemna d'un any 
de presó per a cadascuna de les acusades. La 
tesi fiscal va ser defensada pels dos agents de 
la brigada d'informació de la policia nacional 
que van testificar com a autors de les deten¬ 
cions. Un d'ells ni més ni menys que l'inspec¬ 
tor en cap del famós grup 6 de la brigada. La 
defensa, però va deixar clar que les deten¬ 
cions havien tingut un evident caracter 
polític i repressiu. Les noies acusades van 
relatar com havien estat anomenades pels 


seus noms de pila pels agents abans de ser 
detingudes, moments després d'una càrrega 
policial. També van explicar que participaven 
a la manifestació com a membres del legal 
team, i que s'encarregaven de supervisar el 
funcionament de la protesta i de mantenir el 
contacte amb advocats. Els interrogatoris 
que van patir van tenir poc a veure amb els 
incidents de la manifestació i es van centrar 
en la seva militància política,fent evident que 
coneixien per endavant a qui volien detenir. 
Per altra banda també van denunciar les 
pressions a les que han estat sotmeses per 
part del grup d'informació de la policia 
nacional. En diverses ocasions han rebut tru¬ 
cades dels inspectors en les que les convi - 
daven-pressionaven a parlar i fins i tot a 
col·laborar amb ells. Després d'aquest judici 
encara en queden alguns de pendents. Les 
sentències dels que s'han celebrat fins ara a 
la gent que va se detinguda abans que 
comences la manifestació han estat abso¬ 
lutòries per als i les acusades. 

Absolució pelsantitransgènicsde Manresa 

Manresa/ El Bages.- El passat dimarts dos de desembre es va celebrar el judici a 10 per¬ 
sones de M anresa acusades de desordres públics. El fiscal va acabar demanant l'absolució 
per falta de proves. Els fets que es jutjaven van passar el 5 de setembre de 2003 quan un 
grup de persones va realitzar una acció en un supermercat en què es protestava contra l'ús 
dels aliments transgènics. A l'acció es van omplir carros de supermercat amb productes 
transgènics i se'ls va identificar mitjançant adhesius, Durant la celebració del judici una 
quarentena de persones es va concentrar davant els jutjats per donar suport als acusats. 
Els concentrats van desplegar pancartes en què denunciaven que el procés judicial suposa 
un atac a la llibertat d'expressió. Contra-lnfos 9/12/ 03 


5.000 persones es manifesten a Madrid per la III República 

Madrid.- El passat dia 6 de Desembre una manifestació d'unes 5.000 persones va recórrer el carrer Atocha demanant la instauració de la III 
República. En el mateix moment s'estava celebrant un acte al Congrés dels Diputats en conmemoració al 25è aniversari de la Constitució 
espanyola en què les forces polítiques, amb l'excepció del Bloque Nacionalista Galego, Iniciativa per Catalunya i ERC, "rendien pleitesia” a 
la família reial. La manifestació, convocada per 33 col·lectius, associacions i partits, s'obria amb una gran bandera tricolor i una pancarta que 
deia "No a la Constitució monàrquica. Sobirania popular. III República" i va transcórrer de forma festiva tot i el gran desplegament policial. 
Els convocants afirmaven que la Constitució de 1978 està esgotada, que s'estan retallant els seus continuts democràtics i les llibertats i que 
els drets socials actuals són una "estafa”. El manifest assenyalava que la "ruptura democràtica encara està pendent” i per tant reclamen la 
reforma de la Constitució. Al final de l'acte una trompeta va tocar l'himne de Riego i la policia va impedir que els manifestants marxessin 
amb banderes desplegades, limitant així el dret al dret a la lliure circulació. Contra-lnfos 9/12/ 03 










Defensa de la llengua 


Creen una plataforma per defensar Som Ràdio 

Palma/ Ses Illes.- Per tal d'evitar el tancament de l'emisora de ràdio Som Ràdio el proper 13 
de desembre, s'ha creat una plataforma ciutadana sota el nom "Som i serem Ràdio”. Aquesta 
plataforma ha iniciat una campanya imminent que es deixarà veure de forma evident al car¬ 
rer el proper dia ]fl amb una concentració de rebuig a la decisió del govern del PP i de suport 
a l'emisora i els 10 treballadors/ es que en cas de que es fes efectiu el tancament es 
quedarien sense feina. Des de la Plataforma denuncien aquesta situació tot dient que es 
increible que el govern del Partit Popular ens vulgui fer creure que amb aquest tancament 
vol estalviar 151000 eurosquan per altra banda dediquen 14 milions d'euros a RTVE Balears, 
4 milions d'euros al Centre Costa Nord de Michael Douglaso 6 milions per posaren marxa 
un club de ciclisme. Contra-lnfos 9/12/ 03 


Repressió a València 


Dos dels detinguts de València per l'envi¬ 
ament de cartes-bomba són exculpats 


L'estafa del Fòrum 2004 


La FAVB segueix dient no al Fòrum 2004 


Lluites laborals 


Noves retallades de 
drets laborals a TM B 

Barcelona.- La direcció d'autobusos dels 
Transport Metropolitans de Barcelona (TMB) 
pretén canviar els contractes de 30 trebal¬ 
ladors a jornada parcial, fet que els suposarà 
estar 28 mesos sense caps de setmana lliures. 
Davant això els treballadors afectats han 
organitzat actes de protesta com una con¬ 
centració davant el Punt d'Informació de TM B 
a la parada de metro de Plaça Universitat el 
dia 9 de desembre. Volen denunciar, a més, 
que mentre l'Ajuntament gasta milers de mil¬ 
ions al Fòrum de les Cultures i "s'omple la 
boca" amb conceptes com qualitat de vida 
per als barcelonins, maltracta als seus trebal¬ 
ladors, impossibilitant que tinguin caps de 
setmana lliures. Contra-lnfos 9/12/ 03 

Invasió d’Iraq: 

la massacre continua 

7927 

CIVILS IRAQUIANS ASSASSINATS DES DEL 20 DE MARÇ 

142 

MILITARS DE LA COALICIÓ INVASORA MORTS 
DURANT L'OPERACIÓ D'ASSALT DE L'iRAQ 

354 

SOLDATS DE LA COALICIÓ INVASORA MORTS 

DES DEL SUPOSAT FINAL DE L'OCUPACIÓ DEL PAIS 

(5 durant l’última setmana) 


València .- Segonsfontsde la defensa, dosdels 
inculpats per l'enviament d'una carta-bomba 
a una seu de Correus a València el passat mes 
de maig han estat exculpats d'aquesta 
acusació. Recordem que en l'operació van 
detindre a quatre persones vinculades amb 
l'enviament d'aquesta carta-bomba i de diver¬ 
sos sabotatges teòricament en resposta al 
desallotjament del C.S.O. Malas Pulgas l'oc¬ 
tubre del 2002. Tot i haver estat exculpats de 
l'enviament, encara se'ls imputa dos dels 
actes de sabotatge. Aquestes dues persones 
van quedar en llibertat fa uns mesos, però 


encara romanen a la presó elsaltresdosjoves 
detinguts, Edu (al que se li va denegar una 
petició de llibertat provisional) i Amanda, als 
que si se'ls imputa l'enviament de la carta- 
bomba i la resta de sabotatges. 

Per escriure alsrepressaliats: 

Amanda Cerezo Garcia 

Modulo Mujeres, C.P.Alicante II 

CrtaN-330 Km 66, CP-0340 0 Villena 

Eduardo Alonso Sànchez 

Modulo 2- C.P.Madrid II,CtradeMeco Km 5 

CP-28871Alcaladehenares (Madrid) 

Contra-lnfos9/12/ 03 


Barcelona.- La Federació d'associacions de 
veïns ja es va pronunciar contra el Fòrum 
l'any passat. Ara, davant l'intensificació de la 
pressió política i mediàtica en favor del 
Fòrum ha fet un nou comunicat. 

"[...]les institucions que avalen el Fòrum 2004 
(Ajuntament, Generalitat i Govern Central) 
fan poc creïble que els objectius de pau, 
sostenibilitat i diversitat cultural siguin 
assumits de forma autocrítica pels mateixos 
que les posen a debat. Com es pot parlar de 
pau, per exemple, sense qüestionar-se el gov¬ 
ern del PP la seva actitud davant la guerra 
d'Iraq? 0 les altres administracions en temes 
referents a medi ambient o immigració? 

Per altra banda, les empreses patroci¬ 
nadores, entre les que figuren multina¬ 
cionals que han provocat situacions con¬ 
tràries a les que propugna el Fòrum, difícil¬ 
ment permetran que els actes tinguin un 
contingut que qüestioni o faci perillar els 
seus interessos. 

En aquest sentit continuem pensant que el 
Fòrum 2004 ha estat el pretext per a 
impulsar unes reformes urbanístiques que 
contribueixen a imposar un model de ciutat 
si més no discutible. 

Els més de 2.000 milions d'Euros (més de 
332.0 0 0 milions de pts) destinats a infra¬ 


structures són difícilment explicables, a 
excepció del barri de La Mina, si es com¬ 
paren amb els recursos que les administra¬ 
cions públiques dediquen a solucionar els 
problemes d'habitatge, equipaments, edu¬ 
cació i convivència que té la ciutadania. Ens 
preocupa molt el pressupost que es destini 
al Pla d'Actuació Municipal de la ciutat de 
Barcelona, doncs aquest pot quedar hipote¬ 
cat per les despeses del Fòrum. 

En quant als 360 milions d'Euros (més de 
59,000 milions de pts) que costarà l'organ¬ 
ització dels actes, cal recordar que una ter¬ 
cera part s'ha de cobrir amb la venda d'en¬ 
trades i les altres dues, a repartir entre les 
administracions i empreses patrocinadores. 
Tota aquesta abundància de milions d'euros 
contrasta amb la tradició organitzativa i de 
debat que tenen el Fòrum Social Mundial i el 
seu homòleg Fòrum Social Europeu, on amb 
molts menys recursos, han aconseguit ser un 
punt de referència mundial abordant el 
fenomen de la globalització.j...] No dubtem 
que el Fòrum 2004 pot ser un èxit d'espec¬ 
tacle i propaganda, sobretot si els mitjansde 
comunicació s'hi aboquen, però nosaltres 
optem pel treball quotidià i més proper a les 
persones que ens envolten.” 


Setmana d'activitats 
en contra del 
desallotjament de 
l'Ateneu de Cornellà 

Dijous 11 

- Concentració a jutjats de Cornellà 
(Avinguda Baix LLobregat 9-11) 

- Roda de Premsa 

Divendres 12 

- Repartició d'octavetes 

Dissabte 13 

-Txiringuitada informativa a Cornellà 

- Manifestació de suport a l'Ateneu de 
Korneyà (18h. plaça Catalunya de Cornellà) 

Dimarts 16 
-Vermut solidari 

Dimecres 17 

- Concentració davant de l'Ateneu de 
Korneyà a les9 del matí 

Si esteu en contra del desallotjament de 
l'Ateneu podeu mostrar la vostra disconfor¬ 
mitat amb un fax a l'Audiència Provincial de 
Barcelona (Fax: 93.3000546) i al Tribunal 
Superior de Justícia de Catalunya (Fax: 
93.4852559), indicant: Estic contra el desal¬ 
lotjament de l’Ateneu de Cornellà: No a 
l'execució provisional 418/ 2002-A del jutjat 
número 3 de Cornellà de Llobregat on 
s'aplica l'article 41 de la Llei Hipotecària 
(procediment 156/ 2000) sobre la base d'un 
contracte fraudulent de compravenda. 


FAVB 9/12/03 


Col·lectius i contrainformació 


Acció d’interferència a Ràdio Gràcia el dia de la Constitució 


Vila de Gràcia.- El passat 6 de desembre, entre les 12,30 i les 
13.00 l'Assemblea de Comunicació Social (ACS) va promoure 
una acció d'interferència de la programació de COM Ràdio 


ocupant la freqüència de Ràdio Gràcia, al 107.7 de la FM. El 
programa va ésser centrat en l'anti-celebració del dia de la 
Constitució, denunciant el paper de la perpetuada monar¬ 


quia, tot aportant una sèrie de reflexions sobre el Projecte 
de Tractat Constitucional Europeu. Més info a www.oku- 
pemlesones.org” ACS +Contra-lnfos9/12/ 03 


























































